
Szentendre Város Önkormányzat Képviselő-testületének

2023. január 25-i üléséről készült jegyzőkönyvéből

6.
Előterjesztés a Dunakanyari Rendészeti Társulásról

Előadó: Fülöp Zsolt polgármester
Szentendre Város Önkormányzat Képviselő-testületének

6/2023. (I.25.) Kt. sz. határozata:
Szentendre Város Önkormányzat Képviselő-testülete úgy dönt, hogy 
1. a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (4) bekezdése és 87. §-a alapján az Mötv. 13. § (1) bekezdés 17. pont szerinti település közbiztonságának biztosításában való közreműködés körében az alábbi önkormányzati feladatokat a határozat melléklete szerinti társulási megállapodás (a továbbiakban: társulási megállapodás) szerint létrehozandó és működtetendő Dunakanyari Rendészeti Társulásra ruházza, mely átruházott hatáskör tovább nem ruházható:

a) a közterületek rendjének és tisztaságának védelme, valamint annak rendjét megbontó jogsértések megelőzése, megakadályozása, szankcionálása, a közterület rendjére és tisztaságára vonatkozó jogszabály által tiltott tevékenység megelőzése, megakadályozása, megszakítása, megszüntetése, illetve szankcionálása;

b) a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségének ellenőrzése;

c) közreműködés a közterület, az épített és a természeti környezet védelmében;

d) közreműködés a társadalmi bűnmegelőzési feladatok megvalósításában, a közbiztonság és a közrend védelmében;

e) közreműködés az önkormányzati vagyon védelmében;

f) közreműködés a köztisztaságra vonatkozó jogszabályok végrehajtásának ellenőrzésében;

g) közreműködés állat-egészségügyi és ebrendészeti feladatok ellátásában;

h) a mozgásában korlátozott személy parkolási igazolvány jogszerű használatának és birtoklásának az ellenőrzése.

2. felkéri a Polgármestert a társulási megállapodás megkötésére.

3. Szentendre Város Önkormányzat és Pilisszentlászló Község Önkormányzata között 2018. december 18. napján kelt, 02-144/2018. iktatószámú feladatellátási megállapodást 2023. február 28. napjával közös megegyezéssel megszünteti és felkéri a Polgármestert a szükséges intézkedések megtételére.

4. felkéri a Szentendrei Rendészeti Igazgatóságot, hogy készítsen átfogó beszámolót a Dunakanyari Rendészeti Társulás működéséről és a Szentendrei Rendészeti Igazgatóság szakmai tevékenységéről a Képviselő-testület 2023. októberi ülésére,
5. Szentendre Város Önkormányzat képviseletében a polgármester, akadályoztatása esetén az általános alpolgármester vesz részt a Dunakanyari Rendészeti Társulás munkájában.
Felelős: Polgármester

Határidő: 1-2, 5. pont: 2023. március 1.


    3. pont: 2023. február 28.


    4. pont: 2023. októberi testületi ülés

Végrehajtásért közvetlenül felelős: Szentendrei Rendészeti Igazgatóság

 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Szentendrei Rendészeti Igazgatóság, Igazgató – intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. január 26.
Simor Györgyné
jegyzőkönyvvezető

